section_heading: Zaštita
paragraph_text: Oboljela osoba treba se izolirati u odvojenoj sobi dok kraste ne otpadnu i ne smije s drugima dijeliti posteljinu, ručnike i posuđe. Njegovatelji oboljele osobe ne smiju dirati osip i kraste golim rukama, a svi ukućani moraju prati i dezinficirati svoje ruke. Ne preporuča se podizanje prašine u sobi zaražene osobe, čišćenje treba provoditi vlažnom krpom s uobičajenim sredstvima za čišćenje. Preporučljivo je nositi masku u blizini zaražene osobe i kad se rukuje njenom odjećom do pranja.